Helena Engman

Helena Sofia Engman (s. 16. kesäkuuta 1976 Piitime) on ruotsalainen kuulantyöntäjä.

Ulkoratojen arvokilpailuissa Engman sijoittui seitsemänneksi Barcelonan EM-kilpailuissa 2010 ja kahdeksanneksi Helsingin EM-kilpailuissa 2012. Hän karsiutui loppukilpailusta EM-kisoissa 2006, MM-kisoissa 2007 ja MM-kisoissa 2009. Vuoden 2003 Universiadeissa hän sijoittui kuudenneksi. Sisäratojen EM-kilpailuissa 2007 Birminghamissa hän sijoittui kahdeksanneksi. Sisäratojen MM-kilpailuissa 2008, EM-kilpailuissa 2009 ja EM-kilpailuissa 2013 hän karsiutui loppukilpailusta.

Ruotsin mestaruuden Engman voitti ulkoradoilla vuosina 2003 ja 2005–2012 sekä sisäradoilla vuosina 2003–2013.

Engmanin ennätys ulkoradoilla on 18,17 m (työnnetty 10.8.2010 Göteborgissa) ja sisäradoilla 18,13 m (18.1.2008 Nordhausen). Ruotsin ennätystä hän paransi viidesti ulkoradoilla ja neljästi sisäradoilla. Engmanin ulkoratojen Ruotsin ennätyksen rikkoi Fanny Roos elokuussa 2017 tuloksella 18,20. Sisäratojen ennätystä Fanny Roos sivusi maaliskuussa 2017 ja rikkoi sen helmikuussa 2019.

Lähteet

Ruotsalaiset kuulantyöntäjät
Vuonna 1976 syntyneet
Elävät henkilöt